
	0.
	Noteikumu konsolidētā versija
16. Šo noteikumu 12.1. un 12.2. apakšpunktā minēto informāciju sistēmā iekļauj no Administratīvo pārkāpumu procesa atbalsta sistēmas.
	Iebildums
Projekta 13.punktā piedāvātie grozījumi paredz izteikt spēkā esošo Ministru kabineta 2016.gada 20.septembra noteikumu Nr.618 "Tiesu informatīvās sistēmas noteikumi" 16.punktu šādā redakcijā: "16. Šo noteikumu 12.1. un 12.2. apakšpunktā minēto informāciju sistēmā iekļauj no Administratīvo pārkāpumu procesa atbalsta sistēmas.". Taču vēršam uzmanību, ka atbilstoši Administratīvās atbildības likumā ietvertajam regulējumam administratīvā pārkāpuma procesa īstenošana elektroniskā vidē tiek nodrošināta, izmantojot ne vien Administratīvo pārkāpumu procesa atbalsta sistēmas, kuras pārzinis ir Iekšlietu ministrijas Informācijas centrs, fukncionalitāti, bet arī izmantojot Transportlīdzekļu un to vadītāju valsts reģistra, kura pārzinis ir valsts akciju sabiedrība "Ceļu satiksmes drošības direkcija", funkcionalitāti (sk. Administratīvās atbildības likuma 296.panta pirmās un trešās daļas regulējumu). Līdz ar to, Iekšlietu ministrijas ieskatā, grozāmajā tiesību normā būtu ietverama tieša norāde arī uz Transportlīdzekļu un to vadītāju valsts reģistru.
Ņemot vērā minēto, nepieciešams attiecīgi precizēt projekta 13.punktā piedāvāto 16.punkta regulējumu.
Vienlaikus nepieciešams attiecīgi precizēt arī projekta sākotnējās ietekmes novērtējuma ziņojuma (anotācijas) 1.3.sadaļā norādīto informāciju.
Piedāvātā redakcija
-
	Sandis Blumbergs (IEM)

	1.
	Noteikumu konsolidētā versija
14. Šo noteikumu 8.2.2. apakšpunktā minēto informāciju – fiziskas personas vārdu (vārdus), uzvārdu, Latvijas Republikā piešķirto personas kodu, dzimšanas datumu, dzimumu, valstisko piederību un tās veidu un deklarētās dzīvesvietas adresi – sistēmā iekļauj no Iedzīvotāju reģistra, ja personai ir personas kods.
	Priekšlikums
Papildināt projektu, paredzot attiecīgu grozījumu izdarīšanu arī spēkā esošajā Ministru kabineta 2016.gada 20.septembra noteikumu Nr.618 "Tiesu informatīvās sistēmas noteikumi" 14.punktā. Proti, aicinām precizēt minēto tiesību normu, aizstājot tajā vārdus "Iedzīvotāju reģistra" ar vārdiem "Fizisko personu reģistra", jo jau kopš 2021.gada 28.jūnija, kad stājās spēkā Fizisko personu reģistra likums, Iedzīvotāju reģistra darbība ir pārtraukta.
Piedāvātā redakcija
-
	Sandis Blumbergs (IEM)



